als_Latn dik_Latn sag_Latn
Në Universitetin e Evropës Juglindore në Tetovë, është marrë nisma për themelimin e “Klubit të Feministëve”.
“Duke pasur parasysh avancimin e pozitës së femrave, të rinjtë e këtij Universiteti, djem dhe vajza, të Parlamentit dhe Asociacionit Studentor morën nismën për hapjen e klubit, i cili do të zbatoj projekte konkrete në këtë drejtim”, thotë Rita Behadini, udhëheqëse e klubit.
Së fundmi ky klub po përgatit një video të shkurtër, në të cilën studentët janë pjesëmarrës dhe japin mesazhe të guximshme në përkrahje të femrës në shoqërinë tonë.
E gjithë ideja e funksionimit të këtij klubi nënkupton punën në grup të studentëve, duke përfshirë idetë, poezinë, video- regjistrime dhe aktivitete të tjera të ngjashme.
Klubi i Feministëve gjithashtu planifikon që në të ardhmen të ftoj ligjëruese femra që do japin mesazhet dhe përvojat e tyre, do të mbajë takime me studentë, do të bashkëpunojë me klubin e filmit si dhe intervista me femra të punësuara në UEJL.
als_Latn als_Latn als_Latn als_Latn als_Latn